open-index/open-wikipedia-markdown huggingface dataset:
बंगश

[thumb|200px|[भारत के पद्म भूषण-सम्मानित मशहूर सरोद वादक अमजद अली ख़ान एक बंगश पठान हैं]]
**बंगश** () एक प्रमुख पठान क़बीले का नाम है। बंगश लोग पाकिस्तान के संघ-शासित क़बाईली क्षेत्र की कुर्रम एजेंसी और ख़ैबर-पख़्तूनख़्वा प्रान्त के हन्गू, कोहाट और पेशावर इलाक़ों में पाए जाते हैं। भारत में कुछ बंगश लोग उत्तर प्रदेश के फ़र्रूख़ाबाद ज़िले में भी बसे हुए हैं। फ़र्रूख़ाबाद के नवाबों ने वहाँ एक अलग अफ़्ग़ान मोहल्ला भी स्थापित किया हुआ था। भारत के पद्म भूषण से सम्मानित मशहूर सरोद-कलाकार अमजद अली ख़ान एक बंगश पठान हैं।

## धर्म और भाषा
बंगश धार्मिक नज़रिए से इस्लाम की शिया और सुन्नी शाखाओं में बंटे हुए हैं लेकिन आधुनिक युग के कट्टरवादी तालिबान के उभरने से पहले यह दोनों उपसमुदाय भाईचारे से रहते थे। बंगश लोग पश्तो भाषा की 'सख़्त' या 'काबुली' उपभाषाएँ बोलते हैं जिनमें अक्सर 'श' के स्थान पर 'ख़' बोला जाता है। इसमें बिंदु वाले 'ख़' अक्षर के उच्चारण पर ध्यान दें क्योंकि यह बिना बिन्दु वाले 'ख' से ज़रा भिन्न है। इसका उच्चारण 'ख़राब' और 'ख़रीद' के 'ख़' से मिलता है। इस सख़्त उपभाषा में 'पश्तो' को 'पख़्तो', 'पेशावर' को 'पेख़ावर', वग़ैराह बोलते हैं।

## इन्हें भी देखें
* पठान
* कुर्रम वादी
* पश्तो

## सन्दर्भ

श्रेणी:ख़ैबर-पख़्तूनख़्वा
श्रेणी:पश्तो उपनाम
अयुध्या

**अयुध्या** या 'अयूथिया' (थाई भाषा : อยุธยา) से निम्नलिखित चीजों का बोध होता है-

* अयुध्या राज्य - थाई राज्य जो 1350 से 1767 बीच विद्यमान था।
* अयुध्या ऐतिहासिक पार्क - अयुध्या राज्य की प्राचीन राजधानी के भग्नावशेष
* निम्नलिखित स्थान जो अयुध्या राज्य की प्राचीन राजधानी के आस-पास स्थित हैं-
: *अयुध्या नगर
: *अयुध्या जिला
: *अयुध्या प्रान्त
* अयुध्या बैंक, थाईलैण्ड का एक व्यापारिक बैंक

## आयूथिया राज्य

## इन्हें भी देखें
* अयोध्या

## बाहरी कड़ियाँ
* थाईलैंड में भी है एक अयोध्या
* रामायण के घटना स्थलों का विदेश में स्थानीकरण
* थाईलैंड की अयोध्या से रूबरू हुए छात्र व शिक्षक
* एक अन्य अयोध्या
* हिन्द की सरहदों के पार रामराज

श्रेणी:थाईलैण्ड
ध्रुवीय बर्फ टोपी

thumb|200px|right|अन्टार्कटिका, एक ध्रुवीय बर्फ टोपी
**ध्रुवीय बर्फ टोपी** (Polar ice cap), किसी ग्रह या प्राकृतिक उपग्रह के उच्च अक्षांश क्षेत्र है जो कि बर्फ में ढंके होते है | ध्रुवीय बर्फ टोपी कहलाने के लिए बर्फीले ढाँचे के लिए आकार या बनावट से सम्बंधित किसी तरह की कोई शर्त नहीं होती है और ना ही इसके भूमि पर होने के लिए कोई भूवैज्ञानिक शर्त होती है; केवल इतना कि ध्रुवीय क्षेत्र में ठोस अवस्था के पदार्थ का ढांचा होना बहुत जरुरी है |


File:North pole september ice-pack 1978-2002.png|सितम्बर में आर्कटिक समुद्र बर्फ की सीमा, १९७८-२००२ 
File:North pole february ice-pack 1978-2002.png|फरवरी में आर्कटिक समुद्र बर्फ की सीमा, १९७८-२००२ 
File:The Earth seen from Apollo 17.jpg|पृथ्वी, जिस रूप में अपोलो १७ से देखी गई, दृश्यमान दक्षिणी ध्रुवीय बर्फ टोपी के साथ (नासा के सौजन्य से)


## सन्दर्भ

श्रेणी:ध्रुवीय क्षेत्र
श्रेणी:बर्फ़ की टोपियाँ
श्रेणी:कॉमन्स पर निर्वाचित चित्र युक्त लेख
आदि भीषण बमबारी

[thumb|right|आदि भीषण बमबारी (चंद्र प्रलय) के दौरान [चन्द्रमा की एक कलात्मक छाप और आज का चन्द्रमा ]]
**आदि भीषण बमबारी** (Late Heavy Bombardment **LHB**) (साधारणतया चंद्र प्रलय के रूप में संदर्भित), लगभग ४.१ से ३.८ अरब वर्षों पूर्व की एक अवधि है, जिसके दरम्यान माना जाता है कि चन्द्रमा पर बड़ी संख्या के संघात क्रेटरों का गठन हुआ |

श्रेणी:खगोलशास्त्र
श्रेणी:चंद्रमा
भदन्त आनन्द कौसल्यायन

**भदंत डॉ. आनंद कौसल्यायन** (5 जनवरी 1905 - 22 जून 1988) बौद्ध भिक्षु, पालि भाषा के मूर्धन्य विद्वान तथा लेखक थे। इसके साथ ही वे पूरे जीवन घूम-घूमकर समतामूलक समाज का प्रचार प्रसार करते रहे। वे 10 साल राष्ट्रभाषा प्रचार समिति, वर्धा के प्रधानमंत्री रहे। वे बीसवीं सदी में बौद्ध धर्म के सर्वश्रेष्ठ क्रियाशील व्यक्तियों में गिने जाते हैं।

## जीवन परिचय
उनका जन्म ०५ जनवरी १९०५ को अविभाजित पंजाब प्रांत के मोहाली के निकट सोहना नामक गाँव में एक खत्री परिवार में हुआ था। उनके पिता लाला रामशरण दास अंबाला में अध्यापक थे। उनके बचपन का नाम हरिनाम था। १९२० में आनंद ने १०वी की परीक्षा पास की, १९२४ में १९ साल की आयु में आनंद ने स्नातक की परीक्षा पास की। जब वे लाहौर में थे तब वे उर्दू में भी लिखते थे। वह एक महान विचारक और पालि भाषा के जानकर भी थे

भारत के स्वतंत्रता आंदोलन में भी आनंद ने सक्रिय रूप से भाग लिया। वे भीमराव आंबेडकर और महापंडित राहुल सांकृत्यायन से काफी प्रभावित थे। उन्होंने भिक्षु जगदीश कश्यप, भिक्षु धर्मरक्षित आदि लोगो के साथ मिलकर पाली तिपिटक का अनुवाद हिंदी में किया। वे श्रीलंका में जाकर बौद्ध भिक्षु हुए। वे श्रीलंका की विद्यालंकर विश्वविद्यालय के हिंदी विभाग में अध्यक्ष भी रहे।

आनंद ने जातक की अत्थाकथाओ का ६ खंडो में पालि भाषा से हिंदी में अनुवाद किया। धम्मपद का हिंदी अनुवाद के आलावा अनेक पालि भाषा की किताबों का हिंदी भाषा में अनुवाद किया। साथ ही अनेक मौलिक ग्रंथ भी रचे जैसे - 'अगर बाबा न होते', जातक कहानियाँ, भिक्षु के पत्र, दर्शन : वेद से मार्क्स तक, 'राम की कहानी, राम की जुबानी', 'मनुस्मृति क्यों जलाई', बौद्ध धर्म एक बुद्धिवादी अध्ययन, बौद्ध जीवन पद्धति, जो भुला न सका, ३१ दिन में पालि, पालि शब्दकोश, सारिपुत्र मौद्गाल्ययान की साँची, अनागरिक धरमपाल आदि। आंबेडकर के 'दि बुद्धा एण्ड हिज् धम्मा' ग्रंथ का हिंदी एवं पंजाबी अनुवाद किया है। 22 जून 1988 को भदंत आनंद का नागपुर में महापरिनिर्वा

*
* ***<u><big>बौद्ध धर्म और दर्शन</big></u>***
** **बौद्ध धर्म: एक बुद्धिवादी** **अध्ययन** 
** **त्रिपिटक और जातक कथाएँ** 
** **धम्मपद**
** **अंगुत्तर निकाय** 
** **जातक कथाएँ** 
** **भगवान बुद्ध और अनुचर**
** **बौद्ध जीवन-पद्धति**

## '''''<big><u>बाहरी कड़ियाँ</u></big>'''''

श्रेणी:1905 में जन्मे लोग
श्रेणी:१९८८ में निधन
श्रेणी:हिंदी गद्यकार
श्रेणी:बौद्ध लेखक
श्रेणी:बौद्ध भिक्षु
श्रेणी:अंबाला के लोग

श्रेणी:20 पुस्तकें के रचीयता
प्रेम विवाह

**प्रेम विवाह** दो व्यक्तियों के आपसी प्रेम, परवाह, आकर्षण और वादे से हुए मेल को कहते है। हालांकि इसका पाश्चिमात्य संस्कृती में कम महत्व है जहाँ लगभग अधिकांश विवाह "प्यार के आधार" पर होते है, परन्तु इसका अर्थ अन्य स्थानों पर विवाह के उस प्रकार को माना जाता है जो *ज़बरदस्ती किया गया विवाह* या *ठहराया गया विवाह* से अलग हो।

इसे दक्षिण एशियाई व मध्य पूर्वी देशों में अधिकतर उपयोग किया जाता है जहाँ पारंपरिक विवाह का प्रचलन अधिक है जिसमें महिला व पुरुष के परिवार वाले उनका विवाह तय करते हैं। संस्कृति के आधार पर प्रेम विवाह अप्रचलित व बदनामी की नज़र से देखे जाते हैं।

## इतिहास
प्रेम विवाह हाल की एक अपेक्षाकृत घटना है। प्रेम विवाह बजाय कर्तव्य के, स्नेह के एक साझा जीवन के आधार पर होना चाहिए यह विचार सबसे पहले अपने लोकप्रिय उपन्यास *जूली*, जो १७६१ में जीन जैक्स रूसो (Jean-Jacques Rousseau) द्वारा व्यक्त की गई थी। यह उभर्ते हुए रोमेन्ट्सिज़म् द्वारा भी उठाया गया था।

## सन्दर्भ

श्रेणी:विवाह
पैंडोरम

***पैंडोरम*** () एक जर्मन-अमरीकी काल्पनिक विज्ञान पर आधारित फ़िल्म है जिसका लेखन ट्रेविस मिलॉय ने, निर्देशन क्रिस्टियन एल्वार्ट ने और निर्माण पौल डब्लू एस एंडरसन ने किया है। फ़िल्म का चित्रीकरण बर्लिन में अगस्त २००८ को शुरू हुआ था। *पैंडोरम* को १५ सितंबर २००९ को अमेरिका और २ अक्टूबर २००९ को यूनाइटेड किंगडम में रिलीज़ किया गया। फ़िल्म का शीर्षक एक काल्पनिक अंतरिक्ष यात्रियों की बिमारी पर है जो गहरे अंतरिक्ष में उड़ान पर जाते है।

## पात्र
* डेनिस कुईद - ल्युटीनेंट पेटन
* बेन फ़ॉस्टर - कॉर्पोरल बोवेर
* केम गिगंडेट - कॉर्पोरल गालो
* एंट्जे ट्रुए - नाडिया
* कुंग ली - मंह
* एड्डी रौसे - लेलैंड
* आंद्रे हेनिके - हंटर लीडर
* नॉर्मन रीडस - शेपर्ड

## सन्दर्भ

## बाहरी कड़ियाँ
* 
* 

श्रेणी:अमेरिकी फ़िल्में
श्रेणी:अंग्रेज़ी फ़िल्में
सुलयमान पर्वत

thumb|230px|अंतरिक्ष से सुलेमान पर्वतों के एक अंश की तस्वीर
thumb|230px|इस तस्वीर में सुलेमान पर्वत नामांकित हैं
**सुलेमान पर्वत** या **कोह-ए-सुलेमान** (फ़ारसी: ; पश्तो: ; अंग्रेज़ी: Sulaiman Mountains), जिन्हें **केसई पर्वत** (पश्तो: ; अंग्रेज़ी: Kesai Mountains) भी कहा जाता है, दक्षिणपूर्वी अफ़ग़ानिस्तान और पश्चिमी पाकिस्तान के बलोचिस्तान प्रान्त के उत्तर भाग में स्थित एक प्रमुख पर्वत शृंखला है। अफ़ग़ानिस्तान में यह ज़ाबुल, लोया पकतिया और कंदहार (उत्तर-पूर्वी भाग) क्षेत्रों में विस्तृत हैं। सुलेमान पर्वत ईरान के पठार का पूर्वी छोर हैं और भौगोलिक रूप से उसे भारतीय उपमहाद्वीप से विभाजित करते हैं। इस शृंखला के सबसे प्रसिद्ध शिखर बलोचिस्तान में स्थित ३,४८७ मीटर ऊँचा तख़्त​-ए-सुलेमान, ३,४४४ मीटर ऊँचा केसई ग़र और क्वेटा के पास स्थित ३,५७८ मीटर ऊँचा ज़रग़ुन ग़र हैं।

सुलेमान पर्वतों से उत्तर में हिन्दु कुश के ऊँचे और शुष्क इलाक़े हैं जहाँ अधिकतर ज़मीन २,००० मीटर से अधिक ऊँचाई पर है। इन पर्वतों और इस पठार से हिन्द महासागर से आने वाली नाम हवाएँ यहीं तक पहुँच पाती हैं और इस से आगे मध्य और दक्षिणी अफ़्ग़ानिस्तान का इलाका ख़ुश्क है। इसके विपरीत सुलेमान पर्वतों से पूर्व और दक्षिण का इलाक़े में सिन्धु नदी का नदीमुख (डेल्टा) है जहाँ अक्सर बाढ़ें आती हैं और हर जगह जंगली झाड़-घास फैली हुई है। सुलेमान श्रृंखला से क्षेत्र की दो मुख्य नदियाँ निकलती हैं - डोरी नदी और गोमल नदी।

## पर्वतों के नाम और उच्चारण सहायता
कृपया ध्यान दें कि पश्तो में 'ग़र' () का मतलब 'पर्वत' होता है, जिसमें बिंदु वाले 'ग़' का उच्चारण बिंदु-रहित 'ग' से ज़रा अलग है और 'ग़रीब' और 'ग़ायब' जैसा किया जाता है। इसलिए 'ज़रग़ुन ग़र' का मतलब 'ज़रग़ुन पर्वत' है। 'ग़र' का बहुवाची 'ग़रूना' है और 'सुलयमान पर्वतमाला' को पश्तो में 'द सुलयमान ग़रूना' () कहते हैं।

## इन्हें भी देखें
* बलोचिस्तान (पाकिस्तान)
* तोबा ककड़

## सन्दर्भ


श्रेणी:बलोचिस्तान
श्रेणी:पाकिस्तान के पर्वत
श्रेणी:पाकिस्तान की पर्वतमालाएँ
श्रेणी:अफ़्ग़ानिस्तान की पर्वतमालाएँ
श्रेणी:बलोचिस्तान के पर्वत
लोया पकतिया

[thumb|230px|[अफ़ग़ानिस्तान|अफ़्ग़ानिस्तान के पकतिया, पकतीका और ख़ोस्त प्रान्त और कुछ पड़ोसी इलाक़े लोया पकतिया में शामिल माने जाते हैं]]
**लोया पकतिया** (पश्तो: ; अंग्रेज़ी: Loya Paktia), जिसका मतलब 'महा-पकतिया' होता है, अफ़्ग़ानिस्तान का एक ऐतिहासिक और सांस्कृतिक क्षेत्र है जिसमें उस देश के पकतिया, पकतीका और ख़ोस्त के सम्पूर्ण प्रान्त और लोगर और ग़ज़नी प्रान्तों के कुछ भाग शामिल हैं। इसमें कभी-कभी पाकिस्तान की कुर्रम एजेंसी भी शामिल की जाती है। लोया पकतिया के पश्तून क़बीलों की एक सांझी संस्कृति है जो उनकी वेशभूषा, पगड़ी की शैली और रंगों, पश्तो बोलने के लहजों और अन्य चीज़ों से प्रकट होती है। यहाँ मुख्यतर ग़िलज़​ई और करलानी गुटों के क़बीले रहते हैं जिनमें ख़रोटी, ज़ाज़ी, ज़दराण और सुलयमानख़ेल शामिल हैं। यहाँ ख़ानाबदोश कूची क़बीले भी रहते हैं।

## इन्हें भी देखें
* पकतिया प्रान्त
* पकतीका प्रान्त
* ख़ोस्त प्रान्त
* कुर्रम एजेंसी
* पश्तून

## सन्दर्भ

श्रेणी:अफ़्गानिस्तान
श्रेणी:पाकिस्तान के संघ शासित क़बीलाई क्षेत्र
माहावरि

thumb|300px|right|माहवारी (पीरियड्स) का चक्र
10 से 15 साल की आयु की लड़की के अण्डाशय हर महीने एक विकसित डिम्ब (अण्डा) उत्पन्न करना शुरू कर देते हैं। वह अण्डा अण्डवाहिका नली (फैलोपियन ट्यूव) के द्वारा नीचे जाता है जो कि अंडाशय को गर्भाशय से जोड़ती है। जब अण्डा गर्भाशय में पहुंचता है, उसका अस्तर रक्त और तरल पदार्थ से गाढ़ा हो जाता है। ऐसा इसलिए होता है कि यदि अण्डा उर्वरित हो जाए, तो वह बढ़ सके और शिशु के जन्म के लिए उसके स्तर में विकसित हो सके। यदि उस डिम्ब का पुरूष के शुक्राणु से सम्मिलन न हो तो वह स्राव बन जाता है जो कि योनि से निष्कासित हो जाता है। इसी स्राव को **मासिक धर्म**, **पीरियड्स** या रजोधर्म या माहवारी (Menstural Cycle or MC) कहते हैं।
गरदेज़

**गरदेज़** (पश्तो: , अंग्रेजी: Gardez) पूर्वी अफ़्ग़ानिस्तान का एक शहर है। यह पकतिया प्रान्त की राजधानी भी है और पाकिस्तान की सीमा के नज़दीक है। गरदेज़ शहर की सन् २००८ में आबादी लगभग ७०,००० अनुमानित की गई थी, जिनमें से अधिकतर पश्तो-भाषी पठान थे। यह शहर एक बड़ी वादी में स्थित है जिसके उत्तर, पूर्व और पश्चिम में हिन्दु कुश के पर्वत हैं। यह शहर २,३०० मीटर की ऊँचाई पर है और गुफ़ाओं और सुरंगों वाले प्रसिद्ध तोरा बोरा इलाक़े के पास है। शहर से रूद-ए-गरदेज़ (यानि गरदेज़ नदी) निकलती है जो आब-ए-इस्तादा नामक झील में जाकर ख़त्म हो जाती है।

गरदेज़ ग़ज़नी से पाकिस्तान और काबुल से ख़ोस्त जाने वाले रास्तों के चौराहे पर स्थित है। इस वजह से यह पूर्वी अफ़्ग़ानिस्तान में व्यापार का केंद्र रहा है और इसने बहुत से आक्रामकों के हमले सहे हैं। दो हज़ार साल से भी अधिक पहले सिकंदर महान द्वारा आसपास की पहाड़ियों पर पहरे के लिए बनवाई गई पत्थर की चौकियाँ आज भी धीरे-धीरे टूट रहीं हैं। गरदेज़ के बीच में ऊँचाई पर बाला हिसार क़िला (, Bala Hisar) है, जिसका मतलब 'ऊँचाई का क़िला' होता है।

## मोहल्ले
गरदेज़ के बीच में बाला हिसार क़िला है और यह शहर चार भागों में बांटा जाता है:
* **बाज़ार-ए-कोहना**, यानि पुराना बाज़ार
* **क़ारा-ए-आहंगरान**, यानि लोहारों का मोहल्ला ('आहंग' फ़ारसी में लोहे को कहते हैं)
* **क़ारा-ए-अर्जाख़ेल**, यानि अर्जाख़ेल मोहल्ला
* **नवाबाद**, यानि नया शहर जहाँ इस नगर के नए घर, नया बाज़ार और प्रशासन केंद्र स्थित है

## इन्हें भी देखें
* पकतिया प्रान्त

## सन्दर्भ


श्रेणी:अफ़्गानिस्तान के शहर
पुष्पा बस्नेत

thumb|right|250px| काठमान्डू बुढानिलकण्ठस्थित तितली घर
thumb|right|250px| तितली घरमें पुष्पा बस्नेत

*पुष्पा बस्नेत* एक सामाजिक कार्यकर्ता और Early Childhood Development Center (ECDC) और तितली घर की संस्थापिका है। ', लाभ संगठनों में काठमांडू, नेपाल. वह और उसके संगठन का काम उनके जेल में रखा माता - पिता के साथ सलाखों के पीछे रहने वाले बच्चोंकी रेखदेख एवं अधिकारों को मजबूत बनाने के लिए कार्य करना है।.

उसके प्रयासों से राष्ट्रीय और अंतर्राष्ट्रीय मीडिया द्वारा मान्यता दी गई, क्योंकि वह सीएनएन नायकों 2012 पुरस्कार के लिए नामित किया गया था

अंगूठे | पुष्पा बसंत अपने बच्चों के साथ
बसंत 21 वर्ष की आयु में अपने कैरियर शुरू कर दिया, जबकि वह सोशल वर्क कॉलेज में अध्ययन किया गया था। जबकि महिलाओं जेल का दौरा काठमांडू, कॉलेज के काम के एक भाग के रूप में, वह सलाखों के पीछे उनके माता - पिता के साथ रहने वाले बच्चों की शर्तों को देखकर निराश था। वह 70 उठाया हजार (लगभग $885) उसके करीबी दोस्त और बहन से और एक गैर लाभ संगठन के बचपन विकास केंद्र (ECDC) शुरू, 2005

2007 में, वह जेल वर्ष दौर के बाहर रहते हैं, जबकि अभी भी छुट्टियों पर अपनी मां पर जाकर बच्चों के लिए एक आवासीय घर खोला. आज, वह जेल में रखा माता - पिता के 100 से अधिक बच्चों को सहायता प्रदान की है। वह जेल बच्चों के लिए एक दिन देखभाल केंद्र और पुराने लोगों के लिए एक आवासीय घर चलाता है। वह भी वैकल्पिक निवास, स्कूल में नामांकन, मुफ्त भोजन और चिकित्सा देखभाल उन्हें उपलब्ध कराने के लिए मदद की है

2009 में, द्वारा बदलें फ्यूजन नेपाल प्रायोजित, वह कोच के माता पिता के लिए एक कार्यक्रम शुरू करने के लिए बनाने के हस्तशिल्प, सेल के अंदर. मुख्य उद्देश्य जा रहा है, महिला कैदी कैदियों के रूप में अच्छी तरह के रूप में पूर्व कैदियों को आय सृजन गतिविधियों है जिसके माध्यम से वे अपनी आजीविका को बनाए रखने की है और भी अपने बच्चों को ऊपर उठाने की दिशा में योगदान कर सकते हैं के में शामिल

वह उसके संगठन के साथ, जेल अधिकारी के साथ समन्वय के लिए सलाखों के पीछे बच्चों का बचाव करने के लिए, भर में शहरी और ग्रामीण क्षेत्रों नेपाल की और उन्हें अपराध और गरीबी के चक्र को तोड़ने में मदद .

*दान और फंड *
उसके प्रयास को स्वीकार नेपाल में एक तरह का पहला के रूप में कई स्थानीय संगठनों को उनकी मदद का वादा किया है बसंत के लिए कोष जुटाने के मेजर दान है बसंत संगठन के लिए आ गया है Glasswaters फाउंडेशन, Shikshya फाउंडेशन नेपाल और सुंदर संसार. केंद्र विभिन्न फंड जुटाने कार्यक्रम और व्यक्ति दान के माध्यम से दान

हाल ही में, एक स्थानीय संगठन में मदद की, 3.7 उठाना लाख (लगभग $ 4,600). उसके संगठन के लिए विभिन्न राष्ट्रीय और अंतरराष्ट्रीय दान के माध्यम से,

सीएनएन हीरोज पुरस्कार के लिए वह के लिए नामित किया गया है सीएनएन नायकों 2012, नेपाल से उसके और बच्चों के कल्याण की दिशा में प्रयास योगदान के लिए पुरस्कार,.

जब से साक्षात्कार सीएनएन, वह उसके रूप में उद्यम पर टिप्पणी की, -* यह (इन) बच्चों को जेल में रहते हैं क्योंकि वे कुछ गलत नहीं किया है के लिए उचित नहीं है।.. मेरा मिशन के लिए हैं यकीन है कि कोई बच्चा जेल की दीवारों के पीछे बढ़ता है। "*

## सन्दर्भ


## बाहरी कड़ियाँ
* http://www.facebook.com/people/Pushpa-Basnet/507442605 Facebook पर पुष्पा बसंत
* https://web.archive.org/web/20120319190046/http://ecdcnepal.org/ ECDC नेपाल ECDC आधिकारिक वेबसाइट
* https://web.archive.org/web/20110405173240/http://edition.cnn.com/video/ video/world/2012/03/16/cnn-heroes-basnet-extra.cnn / सीएनएन पुष्पा बसंत पर विशेष कवरेज

श्रेणी:बच्चे
ओलम्पस मोन्स

**ओलम्पस मोन्स** (Olympus Mons) (लैटिन : माउंट ओलम्पस), मंगल ग्रह पर एक बड़ा ज्वालामुखी पहाड़ है। करीबन २२ कि॰मी॰ (१४ मील) की उंचाई के साथ, यह सौरमंडल के ज्ञात सर्वोच्च पर्वतों में से एक है,  और माउंट एवरेस्ट से लगभग तीन गुना जितना उंचा है। ओलम्पस मोन्स मंगल के बड़े ज्वालामुखियों में से सबसे कम उम्र के है और यह अमेजोनियन काल के दौरान बना है। ओलम्पस मोन्स को खगोलविदों ने **निक्स ओलाम्पिका** (लैटिन : ' 'ओलम्पस की बर्फ' ') एल्बिडो विशेषता के रूप में १९ वीं सदी के बाद से ही जान लिया था। अंतरिक्ष यान द्वारा पहचान की पुष्टि एक पर्वत के रूप में करने से पहले इसकी पहाड़ी प्रकृति पूरी तरह से संदेहास्पद थी। 

यह ज्वालामुखी मंगल के पश्चिमी गोलार्द्ध में लगभग १८.४° उत्तर २२६° पूर्व पर स्थित है और थर्सिस उभार के पश्चिमोत्तर किनारे बिलकुल बंद हो जाता है। ज्वालामुखी का पश्चिमी भाग अमेज़ोनिस चतुष्कोण (एम सी-८) में तथा केन्द्रीय और पूर्वी भाग थर्सिस चतुष्कोण (एम सी-९) के आसपास में स्थित है। ओलम्पस मोन्स पर दो संघात क्रेटरों के अस्थायी नाम आइ० ए० यु० द्वारा आबंटित किये गए हैं और वें है १५.६ कि॰मी॰ (१० मील) व्यास का कर्जोक क्रेटर (१८° २५' उत्तर १३१° ५५' पश्चिम) और १०.४ कि॰मी॰ (६ मील) व्यास का पंग्बोचे क्रेटर (१७° १०' उत्तर १३३° ३५' पश्चिम) | 

## References

श्रेणी:खगोलशास्त्र
श्रेणी:मंगल ग्रह
श्रेणी:ज्वालामुखी
श्रेणी:पराग्रहीय पर्वत
मार्स ओडिसी

**मार्स ओडिसी** या २००१ मार्स ओडिसी (2001 Mars Odyssey) मंगल ग्रह की परिक्रमा करने वाला एक रोबोटिक अंतरिक्ष यान है। इस परियोजना को नासा द्वारा विकसित किया गया था।

## इन्हें भी देखें
* मंगल ग्रह के मिशन की सूची

श्रेणी:मंगल के अंतरिक्ष यान
श्रेणी:मंगलयान परियोजना
श्रेणी:अंतरिक्ष यान
श्रेणी:अमेरिका के मंगल अभियानों की सूची
उच्छेदवाद

**उच्छेदवाद** आत्मा के भी नष्ट हो जाने का सिद्धांत है। प्राचीन काल में अजित केशकंबली के सिद्धांत को उच्छेदवाद के नाम से जाना जाता था। इस सिद्धांत के अनुसार मृत्यु के बाद कोई भी पदार्थ स्थायी नहीं रहता। शरीरस्थ सभी पदार्थों के अस्थायित्व में विश्वास करनेवाले इस मत की मान्यता थी कि मृत्युपरांत पृथ्वी, जल, तेज और वायु नामक चार तत्त्व अपने मूल तत्त्व में लीन हो जाते हैं। देह के भस्म हो जाने के बाद कुछ भी शेष नहीं रहता, आत्मा भी नहीं। आत्मा की सत्ता मिथ्या है। इस सिद्धांत का दूसरा नाम जड़वाद भी है। बुद्धकाल में इसका विरोधी मत शाश्वतवाद के नाम से प्रसिद्ध था जो पाँच तत्वों के साथ ही सुख, दु:ख एवं आत्मा को भी नित्य एवं अचल मानता था। यह मत प्रक्रुध कात्यायन के मत के रूप में विख्यात था। बुद्ध ने इन दोनों अंतों का त्याग कर मध्यम मार्ग का अनुसरण करने का उपदेश दिया था। उच्छेदवादी सिद्धांत प्राचीन भौतिकवाद में महत्वपूर्ण स्थान रखता है।

इंग्लैंड के विचारक एडवर्ड ह्वाइट ने भी पाश्चात्य ढंग से उच्छेदवाद सिद्धांत का प्रतिपादन किया है। इसके अनुसार कुटिल और पापी लोग मृत्यु के साथ पूर्णत: विनष्ट हो जाते हैं, लेकिन सदाचारी व्यक्तियों के साथ ऐसा नहीं होता। धर्मशास्त्र और नीतिशास्त्र के अतिरिक्त इस सिद्धांत में दर्शन की पीठिका भी गृहीत है क्योंकि इसके प्रतिपादन के बीच एडवर्ड ह्वाइट ने कुछ दार्शनिक प्रश्नों को भी उठाया है। लेकिन दर्शन के क्षेत्र में इस सिद्धांत का विशेष महत्त्व नहीं है।

श्रेणी:भारतीय दर्शन
फ़ारस की खाड़ी का राष्ट्रीय दिवस

ईरान में 30 अप्रैल का दिन **फ़ारस की खाड़ी का राष्ट्रीय दिवस** के तौर पर मनाया जाता है। इस दिन पूरे ईरान में विभिन्न प्रकार के कार्यक्रमों का आयोजन किया जाता है। फारस की खाड़ी, मध्य पूर्व एशिया क्षेत्र में हिन्द महासागर का एक विस्तार है, जो ईरान और अरब प्रायद्वीप के बीच तक गया हुआ है। 

30 अप्रैल 1622 को शाह अब्बास की सेना हुर्मुज़ बंदरगाह में पुर्तगालियों को पराजित करने में सफ़ल हुई। ईरान की ग़ैर सरकारी संस्थाओं ने वर्ष 2004 में 30 अप्रैल के दिन को “फ़ारस की खाड़ी का राष्ट्रीय दिवस” के तौर पर मनाने का निर्णय लिया। ईरान की सरकार ने भी इस प्रस्ताव को स्वीकार कर लिया। 
वास्तव में 30 अप्रैल को दो महत्वपूर्ण घटनाएं हुई। एक तो देश से पुर्तगाली उपनिवेशकवाद का निष्कासन हुआ और दूसरे यह कि इस दिन यह निर्णय लिया गया कि फ़ारस की खाड़ी के ऐतिहासिक तथा प्राचीन नाम को देखते हुए हर साल 30 अप्रैल का दिन “फ़ारस की खाड़ी का राष्ट्रीय दिवस” के तौर पर मनाया जाए। यह नाम तथा शब्द विश्व की समस्त भाषाओं में 2400 वर्ष पूर्व से लेकर 1964 तक सरकारी व अंतर्राष्ट्रीय नाम रहा है। किन्तु अरब देशों ने 1964 में गुप्त तौर पर निर्णय लिया कि फ़ारस की खाड़ी का नाम बदल कर अरब की खाड़ी रख दिया जाए।

ईरानी लोग इस निर्णय को अरब भेद भाव व क़ौमपरस्ती के एक नमूने के तौर पर देखते हैं। उन का मानना है कि जमाल अब्दुल नासिर के दौर तक किसी अरबी दस्तावेज़ या पत्र में अरब की खाड़ी शब्द का प्रयोग नहीं किया गया है और अरब दुनिया की सांस्कृतिक धरोहर कही जाने वाली समस्त महत्वपूर्ण पुस्तकों में “फ़ारस सागर’’ या “फ़ारस की खाड़ी’’ जैसे शब्द ही पाए जाते हैं।
इसीलिए ईरानियों ने इस दिन को “फ़ारस की खाड़ी का राष्ट्रीय दिवस” का नाम दिया है ताकि इस ऐतिहासिक तथा प्राचीन नाम को बदलने के लिए की जा रही कोशिशों को रोका जा सके।
ईरानियों का कहना है कि यदि सागरों के नाम ही बदले जाने हैं तो फिर अरब सागर का नाम बदल कर मकरान सागर किया जाना चाहिए क्योंकि इस के चारों ओर लगभग सौ करोड़ से अधिक ग़ैर अरब लोग आबाद हैं और इस नाम का उपयोग भी पुर्तगाली उपनिवेशवाद के दौर में ही शुरु हुआ था।

## इन्हें भी देखें
* ईरान 

## सन्दर्भ

## बाहरी कड़ियाँ

* ''Persian Gulf'', Encyclopedia Iranica
* The Persian Gulf, Information, history and resources of the Persian Gulf
* The Portuguese in the Arabian peninsula and in the Persian Gulf
* Persian Gulf Region
* UN GEGN – Historical, Geographical and Legal Validity of the Name: Persian Gulf
* Persian Gulf Studies Website

* مستند خلیج فارس 1 سیماhttps://web.archive.org/web/20130727050301/http://www.youtube.com/watch?v=3xNwSbo7n70
* سمینار خلیج فارس 10 اردیبهشت 1390 در 1390. ؟https://web.archive.org/web/20160920180758/http://www.iranseda.ir/FullItem/?g=849359
* Documents on the Persian Gulf's name : the eternal heritage of ancient time
Author:	Ajam, Muḥammad.]]
https://web.archive.org/web/20120911145741/http://0-dla.library.upenn.edu.librus.hccs.edu/dla/newbooks/record.html?id=NEWBOOKS_4974631
* دریای پارس
https://web.archive.org/web/20140628201135/http://www.youtube.com/watch?v=gicoXMuqP_w&feature=player_embedded

श्रेणी:ईरान की संस्कृति
देववाद

thumb|260px|देववाद के एक समर्थक थॉमस चब्ब
**देववाद** या **तटस्थेश्वरवाद** (Deism) के अनुसार, सत्य की खोज में बुद्धि प्रमुख अस्त्र और अंतिम अधिकार है। ज्ञान के किसी भाग में भी बुद्धि के अधिकार से बड़ा कोई अन्य अधिकार विद्यमान नहीं। यह दावा धर्म और ज्ञानमीमांसा के क्षेत्रों में विशेष रूप में विवाद का विषय बनता रहा है।

ईसाई मत में धर्म की नींव विश्वास पर रखी गई है। जो सत्य ईश्वर की ओर से आविष्कृत हुए है, वे मान्य हैं, चाहे वे बुद्धि की पहुँच के बाहर हों, उसके प्रतिकूल भी हों। 18वीं शती में, इंग्लैंड में कुछ विचारकों ने धर्म को दैवी आविष्कार के बजाय मानव चिंतन की नींव पर खड़ा करने का यत्न किया। आरंभ में अलौकिक या प्रकृतिविरुद्ध सिद्धांत उनके आक्रमण के विषय बने। इसके बाद ऐसी घटनाओं की बारी आई, जिन्हें ऐतिहासिक खोज ने असत्य बताया; और अंत में कहा गया कि जिस जीवनव्यवस्था को ईसाइयत आदर्श व्यवस्था के रूप में उपस्थित करती है, वह स्वीकृति के योग्य नहीं। टोलैंड (John Toland), चब्ब (Thomas Chubb) और बोर्लिगब्रोक (Bolingbroke) बुद्धिवाद के इन तीनों स्वरूपों के प्रतिनिधि तथा प्रसारक थे।

ज्ञानमीमांसा में बुद्धिवाद और अनुभववाद का विरोध है। अनुभववाद के अनुसार, मनुष्य का मन एक कोरी तख्ती है, जिस पर अनेक प्रकार के बाह्य प्रभाव अंकित होते हैं। हमारा सारा ज्ञान बाहर से प्राप्त होता है। इसके विपरीत, बुद्धिवाद कहता है कि सारा ज्ञान अंदर से उपजता है। जो कुछ इंद्रियों के द्वारा प्राप्त होता है, उसे प्लेटो ने केवल "संमति" का पद दिया। बुद्धिवाद के अनुसार गणित सत्य ज्ञान का नमूना है। गणित की नींव लक्षणों और स्वयंसिद्ध धारणाओं पर होती है और ये दोनों मन की कृतियाँ हैं। आधुनिक काल में, डेकार्ट ने निर्मल और स्पष्ट प्रत्ययों को सत्य की कसौटी बताया। स्पिनोज़ा ने अपनी विख्यात पुस्तक "नीति" को रेखागणित का आकार दिया। वह कुछ परिभाषाओं और स्वत:सिद्ध धारणाओं से आरंभ करता है और प्रत्येक साध्य को उपयोगी उपपत्ति से प्रमाणित करता है। 

## इन्हें भी देखें
* अनुभववाद
* बुद्धिवाद (Intellectualism)
* दैववाद या भाग्यवाद
* यूरोपीय ज्ञानोदय - इसमें देववाद को बहुत महत्त्व मिला।
* पैन्डीइज़्म (Pandeism)

श्रेणी:दर्शन
श्रेणी:एकेश्वरवाद
श्रेणी:दर्शन
मार्स एक्सप्रेस

**मार्स एक्सप्रेस** (Mars Express), एक अंतरिक्ष अन्वेषण अभियान है जिसे यूरोपीय अंतरिक्ष एजेंसी (इसा) के द्वारा संचालित किया जा रहा है। यह अभियान मंगल का अन्वेषण कर रहा है और इस एजेंसी द्वारा प्रयासरत पहला ग्रहीय अभियान है। "एक्सप्रेस" मूल रूप से गति और दक्षता को निर्दिष्ट करता है जिसके अनुसार अंतरिक्ष यान की रचना की गई और बनाया गया।  बहरहाल "एक्सप्रेस" अंतरिक्ष यान की अपेक्षाकृत छोटी ग्रहीय यात्रा का भी वर्णन करता है, नतीजतन इसका प्रक्षेपण तब हुआ जब पृथ्वी और मंगल की कक्षा ने अपने को इतना करीब ला दिया, जितना वें लगभग ६०,००० वर्षों में हुई थी।

## इन्हें भी देखें
* मंगल ग्रह के मिशन की सूची

## सन्दर्भ

श्रेणी:मंगल अभियानों की सूची
श्रेणी:अंतरिक्ष यान
श्रेणी:यूरोप के मंगल अभियानों की सूची
प्रकाश से तेज़

**रौशनी-से-तेज़** () (या जिसे **सुपरलुमिनल** () भी कहते हैं) संचार और यात्रा के उस प्रकार को कहते हैं जिसमें जानकारी या वस्तुओं का आदान-प्रदान रौशनी की गति से तेज़ होता है। सापेक्षता के खास सिद्धांत के अनुसार एक कण को रौशनी की गति प्राप्त करने के लिए बेहिसाब शक्ति की आवश्यकता होगी हालांकि यह सिद्धांत ऐसे कणों की मौजूदगी से इनकार नहीं करता जो रौशनी की गति से तेज़ यात्रा करने में सक्षम है।

कुछ भौतिकी वैज्ञानिक जिसे "कारगर" गति (रौशनी-से-तेज़) कहते हैं,
 इस परिकल्पना पर निर्भर करती है कि ब्रह्मांडीय समय के कुछ हिस्से किसी वस्तु को लंबी दुरी तक पहुँचने में रास्ता दे सकते हैं जहां रौशनी अपनी सामान्य गति से साधारण ब्रह्मांडीय समय में अधिक वक्त लेगी.

## सन्दर्भ

*
श्रेणी:अंतरतारकीय यात्रा
श्रेणी:आपेक्षिकता सिद्धांत
श्रेणी:अंतरिक्ष उपनिवेशण
श्रेणी:विज्ञान कथा प्रसंग
श्रेणी:काल्पनिक साहित्य में भौतिकी
श्रेणी:वार्प इंजन सिद्धांत
मंगल टोही परिक्रमा यान

thumb|मंगल टोही परिक्रमा यान
**मंगल टोही परिक्रमा यान** (Mars Reconnaissance Orbiter (**MRO**)), नासा का एक बहुउद्देशीय अंतरिक्ष यान है जिसे कक्षा से मंगल के अन्वेषण और टोह के लिए रचा गया है। जैसे ही MRO ने कक्षा में प्रवेश किया यह, कक्षा में के या ग्रह पर के, पांच अन्य अंतरिक्ष यानों से जुड़ गया : मार्स ग्लोबल सर्वेयर, मार्स ओडिसी, मार्स एक्सप्रेस और दो ​​मार्स एक्सप्लोरेशन रोवर, यह मंगल के आसपास के क्षेत्र में सबसे अधिक अंतरिक्ष यान परिचालन के लिए एक कीर्तिमान है। इस ७२० मिलियन अमरीकी डॉलर के अंतरिक्ष यान को जेट प्रोपल्सन लेबोरेटरी के पर्यवेक्षण के अधीन लॉकहीड मार्टिन द्वारा बनाया गया था। यह १२ अगस्त २००५ को प्रक्षेपित किया गया और १० मार्च २००६ को इसने मंगल की कक्षा प्राप्त की। नवंबर २००६ में, पांच महीने की हवाई कलाबाजियों के बाद, इसने अपनी अंतिम विज्ञान कक्षा में प्रवेश किया और अपना प्राथमिक विज्ञान चरण शुरू किया।

## इन्हें भी देखें
* मंगल ग्रह के मिशन की सूची

श्रेणी:Missions to Mars
श्रेणी:Lockheed Martin satellites and probes
श्रेणी:Spaceflights
श्रेणी:Artificial satellites orbiting Mars
श्रेणी:Active extraterrestrial probes
श्रेणी:2005 in spaceflight
श्रेणी:Mars Reconnaissance Orbiter
श्रेणी:अमेरिका के मंगल अभियानों की सूची
त्यागी

**त्यागी** अथव **तगा** पश्चिमी उत्तर प्रदेश, दिल्ली, हरियाणा, उत्तराखंड और राजस्थान के कुछ हिस्सों में पायी जाने वाली '''कृषिक''' जाति समूह है। इस जाति के लोग बड़े जमींदार होते है।

## धर्म
त्यागी उपनाम हिन्दू और मुस्लिम धर्म दोनों में पाया जाता है।
## सन्दर्भ

श्रेणी:राजस्थान के सामाजिक समुदाय
वन्यजीव संरक्षण अधिनियम, 1972

**भारतीय वन्य जीव संरक्षण अधिनियम, १९७२** भारत सरकार ने सन् १९७२ ई॰ में इस उद्देश्य से पारित किया था कि वन्यजीवों के अवैध शिकार तथा उसके हाड़-माँस और खाल के व्यापार पर रोक लगाई जा सके। इसे सन् २००३ ई॰ में संशोधित किया गया है और इसका नाम **भारतीय वन्य जीव संरक्षण (संशोधित) अधिनियम २००२** रखा गया जिसके कठोर कर दिया गया है। १९७२ से पहले, भारत के पास केवल पाँच नामित राष्ट्रीय पार्क थे। अन्य सुधारों के अलावा, अधिनियम संरक्षित पौधे और पशु प्रजातियों के अनुसूचियों की स्थापना तथा इन प्रजातियों की कटाई व शिकार को मोटे तौर पर गैरकानूनी करता है।

यह अधिनियम जंगली जानवरों, पक्षियों और पौधों को संरक्षण प्रदान करता है|

इसमें कुल ६ अनुसूचियाँ है जो अलग-अलग तरह से वन्यजीवन को सुरक्षा प्रदान करता है। 
* अनुसूची-१ तथा अनुसूची-२ के द्वितीय भाग वन्यजीवन को पूर्ण सुरक्षा प्रदान करते है| इनके तहत अपराधों के लिए उच्चतम दंड निर्धारित है। 
* अनुसूची-३ और अनुसूची-४ भी संरक्षण प्रदान कर रहे हैं लेकिन इनमे दंड बहुत कम हैं। 
* अनुसूची-५ मे वह जानवरों शामिल है जिनका शिकार हो सकता है। 
* छठी अनुसूची में शामिल पौधों की खेती और रोपण पर रोक है।
सबसे ज्यादा जोर भारतीय स्टार कचवे पर दिया गया है इसे रखने पर १०००० रु जुर्माना ओर १० साल की निश्चित गैर जमानती कारावास है

# मध्य प्रदेश राज्य इसे लागू करने बाला पहला राज्य था जिसने इसे १९७३—७४ मे लागू किया।
#

## अपराध और दण्ड विधान
उन अपराधों के लिए जिसमें वन्य जीव (या उनके शरीर के अंश)— जो कि इस अधिनियम की सूची 1 या सूची 2 के भाग 2 के अंतर्गत आते हैं— उनके अवैध शिकार, या अभ्यारण या राष्ट्रीय उद्यान की सीमा को बदलने के लिए दण्ड तथा जुर्माने की राशि बढ़ा दी गई है। अब कम से कम कारावास 3 साल का है जो कि 7 साल की अवधि के लिए बढ़ाया भी जा सकता है और कम से कम जुर्माना रु 10,000- है। दूसरी बार इस प्रकार का अपराध करने पर यह दण्ड कम से कम 3 साल की कारावास का है जो कि 7 साल की अवधि के लिए बढ़ाया भी जा सकता है और कम से कम जुर्माना रु 25,000/- है।

## संशोधन
अंतिम संशोधन, वन्य जीव (संरक्षण) संशोधन विधेयक, 2021 --
#विधेयक ने वर्मिन प्रजातियों से संबंधित अनुसूची को खत्म कर दिया है।
#संशोधित विधेयक में अनुसूचियों की कुल संख्या को 6 से घटाकर 4 कर दिया गया है।
#यह वन्य जीव (संरक्षण) अधिनियम, 1972 में संशोधन करता है।

## सन्दर्भ
https://web.archive.org/web/20190805045809/http://nbaindia.org/uploaded/Biodiversityindia/Legal/15.%20Wildlife%20(Protection)%20Act,%201972.pdf

## बाहरी कड़ियाँ
वन्यजीव संरक्षण अधिनियम 1972 PDF 

वन्यजीव अभ्यारण 

श्रेणी:भारत के पर्यावरण कानून
पामेला एंडरसन

**पामेला डेनिस एंडरसन** (, जन्म १ जुलाई १९६७) एक कनेडियाई अभिनेत्री, मॉडल, निर्माता, लेखिका, समाजवादी व पूर्व शोगर्ल है जो *होम इम्प्रूवमेंट*, *[[बेवाच]]* और *वि.आई.पी* जैसे टेलीविजन धारावाहिकों में अपने अभिनय के लिए जानी जाती है। उन्हें फ़रवरी १९९० की *प्लेबॉय* की प्लेमेट ऑफ़ द मंथ चुना किया गया था। उनके पान अमेरिका व कनाडा की दोहरी राष्ट्रीयता है।

## सन्दर्भ

## बाहरी कड़ियाँ
* 
* 

श्रेणी:अभिनेत्री
श्रेणी:मॉडल
श्रेणी:जीवित लोग
श्रेणी:1967 में जन्मे लोग
भारतीय वन्यजीव संरक्षण अधिनियम

**भारतीय वन्यजीव (संरक्षण) अधिनियम सन् १९७२** भारत सरकार ने इस उद्देश्य से पारित किया था कि वन्य प्राणियों के अवैध शिकार तथा उनके हाड़-माँस और खाल के व्यापार पर रोक लगाई जा सके। इसे जनवरी २००३ में संशोधित करके दण्ड तथा जुर्माना और अधिक कठोर कर दिया गया है।
## वाह्य कड़ियाँ
Wild Life (Protection) Amendment Act, 2002
खेवड़ा नमक खान

[thumb|230px|[पंजाब (पाकिस्तान)|पाकिस्तानी पंजाब में खेवड़ा नमक खान में यह नमक के पत्थर से घिरा कमरा मुग़ल ज़माने में खोदा गया था]]
thumb|230px|खान के अन्दर नमक की ईंटों की बनी छोटी-सी मस्जिद
thumb|230px|खेवड़े के पत्थरीले नमक के बने कंदील (लैम्प)
[thumb|230px|बाहर से [नमक कोह के पहाड़ों में खेवड़ा नमक खान का नज़ारा]]
**खेवड़ा नमक खान** (उर्दू: , खेवड़ा नमक की कान; अंग्रेज़ी: Khewra Salt Mines) पाकिस्तान के पंजाब प्रान्त के झेलम ज़िले में राष्ट्रीय राजधानी इस्लामाबाद से १६० किमी दूर स्थित नमक की एक प्रसिद्ध खान है जहाँ से सदियों से सेंधा नमक खोदकर निकाला जा रहा है। यह नमक कोह (नमक पर्वतों) की निचली पहाड़ियों में स्थित हैं और भारतीय उपमहाद्वीप में नमक की सबसे पुरानी लगातार उत्पादन करती आ रही नमक की खानों में से हैं। इसमें सेंधे नमक का बहुत ही बड़ा भण्डार है जिसकी तादाद २२ करोड़ टन अनुमानित की गई है। हर साल इसमें से ४.६५ लाख टन निकाला जाता है और इस दर पर यह खान अभी और ५०० वर्षों तक नमक दे सकती है। यह दुनिया की दूसरी सबसे बड़ी नमक की खान मानी जाती है।

इस खान में पहाड़ के अन्दर सुरंगे कर के और नीचे की तरफ़ खोदकर नमक निकाला जाता है। नमक निकालते हुए ध्यान रखा जाता है कि केवल ५०% निकाला जाए और ५०% छोड़ दिया जाए जो खान के अन्दर पत्थरीली दीवारों और स्तंभों के रूप में खान के ढाँचे को सहारा दिए हुए है। खोदते हुए यहाँ बहुत से कमरे बन चुके हैं। अगर इसे एक इमारत के रूप में देखा जाए तो कुल मिलकर १९ मंजिलें हैं, जिनमें से ११ मंजिलें ज़मीन के नीचे बन चुकी हैं। सुरंगें पहाड़ के अन्दर ७३० मीटर (२,४०० फ़ुट) पहुँच चुकी हैं और अगर सभी सुरंगों की लम्बाई मिलाई जाए तो ४० किलोमीटर तक का रास्ता खोदा जा चुका है। यहाँ से निकलने वाले नमक का रंग सफ़ेद, गुलाबी और लाल है और कहीं-कहीं पर लाल और सफ़ेद रंगों की सुन्दर धारियाँ नज़र आती हैं।

## सेंधा नमक
ऐतिहासिक रूप से पूरे उत्तर भारतीय उपमहाद्वीप में खनिज पत्थर के नमक को 'सेंधा नमक' या 'सैन्धव नमक' कहा जाता है जिसका मतलब है 'सिंध या सिन्धु के इलाक़े से आया हुआ'। अक्सर यह नमक इसी खान से आया करता था। सेंधे नमक को 'लाहौरी नमक' भी कहा जाता है क्योंकि यह व्यापारिक रूप से अक्सर लाहौर से होता हुआ पूरे उत्तर भारत में बेचा जाता था।

## खेवड़ा खान का इतिहास
खेवड़ा के सम्बन्ध में एक लोक-मान्यता है कि जब सिकंदर महान ने हिंदुस्तान पर धावा बोला तो खेवड़ा के इलाक़े में उसकी फ़ौजें आई। वहाँ देखा गया कि उनके घोड़े पत्थरों को चाट रहे थे। ग़ौर से देखने पर मालूम हुआ कि उनमें बहुत नमक था और पूरे पहाड़ों में नमक था। तभी से यहाँ से नमक निकाला जा रहा है। मुग़ल ज़माने में उत्तर भारत में बहुत सा नमक राजस्थान की सांभर झील से आता था लेकिन उस से कहीं ज़्यादा खेवड़ा से निकलकर हिन्दुस्तान-भर में बेचा जाता था। कुछ हस्तशिल्पी इस पत्थरीले नमक की तश्तरियाँ और दीपक बना के बेचा करते थे।

## पर्यटकों के लिए
खेवड़े की नमक खान सैलानियों के लिए अब एक आकर्षण-केंद्र बन गई है। यहाँ सेंधे नमक से किया गया तरह-तरह का निर्माण उनके लिए दिलचस्प होता है, जिनमें यह शामिल हैं:
* ३५० फ़ुट ऊँचा सभा-कक्ष जिसमें ३०० नमक की सीढ़ियाँ हैं
* ३,००० वर्ग फ़ुट की मसजिद जिसे बनाने में ५० साल लगे
* खान के अन्दर (ज़मीन के नीचे) एक खारे पानी के तालाब के ऊपर बना २५ फ़ुट लम्बा एक नमक का पुल
* चीन की विशाल दीवार का एक बौना नमूना
* लाहौर की मीनार-ए-पाकिस्तान का एक बौना नमूना

## इन्हें भी देखें
* नमक कोह
* सेंधा नमक
* हिमालियाई नमक

## सन्दर्भ


श्रेणी:नमक
श्रेणी:पाकिस्तान
रागिनी खन्ना

**रागिनी खन्ना** एक भारतीय टेलीविजन अभिनेत्री है। वे कई धारावाहिकों में कार्य कर चुकी है जिसकी शुरुआत उन्होंने *भास्कर भारती* और *राधा की बेटियां कुछ कर दिखाएंगी* से की। *[[ससुराल गेंदा फुल]]* में मुख्य भूमिका अदा करने के लिये जाती है जो स्टार प्लस पर प्रसारित किया जाता था। वे गोविंदा की भांजी और कृष्णा अभिषेक (कॉमेडी सर्कस) व टीवी अभिनेत्री सौम्या सेठ की ममेरी बहन है।  रागिनी ने 2011 में ओमप्रकाश मेहरा का फिल्म **तीन थे भाई** , और 2013 में पंजाबी फिल्मे **भाजी इन प्राब्लम** में काम किया।  **भाजी इन प्राब्लम** ने बाक्स आफिस पर अच्छा कलेक्शन किया

## इन्हें भी देखें
* रति पांडे
* कृतिका सेंगर
* जेनिफर विंगेट
* हिना खान
* सुरवीन चावला
* दृष्टि धामी

## बाहरी कड़ियाँ

* 

श्रेणी:जीवित लोग
श्रेणी:भारतीय मॉडल
श्रेणी:1987 में जन्मे लोग
श्रेणी:भारतीय टेलीविज़न अभिनेत्री
श्रेणी:भारतीय अभिनेत्री
श्रेणी:हिन्दी अभिनेत्री
सामुराई जैक

***सामुराई जैक*** () एक अमेरिकी एनिमेटेड टेलीविजन शृंखला है जिसकी रचना गेनेडी तर्ताकोव्सकी ने की है और इसका प्रसारण कार्टून नेटवर्क व टूनामी पर २००१ से २००४ के बिच किया गया था।

## आवाज कास्ट

### हिंदी डबिंग क्रेडिट
*एयर की तारीख: ३० नवम्बर, २००१ - २००५
*डबिंग स्टूडियो: साउंड एण्ड विजन इंडिया
*चैनल: कार्टून नेटवर्क
*डायरेक्टर: ????
*अनुवादक: ????

## बाहरी कड़ियाँ
* 
* 

श्रेणी:कार्टून
सेंधा नमक

[thumb|230px|सेंधे नमक के [क्रिस्टल का एक नमूना]]
[thumb|230px|[पंजाब (पाकिस्तान)|पाकिस्तानी पंजाब में खेवड़ा नमक खान में यह नमक के पत्थर से घिरा कमरा मुग़ल ज़माने में खोदा गया था]]
**सेंधा नमक**, **सैन्धव नमक**, **लाहौरी नमक** या **हैलाईट** (Halite) सोडियम क्लोराइड (NaCl), यानि साधारण नमक, का क्रिस्टल पत्थर-जैसे रूप में मिलने वाला खनिज पदार्थ है। यह अक्सर रंगहीन या सफ़ेद होता है, हालांकि कभी-कभी अन्य पदार्थों की मौजूदगी से इसका रंग हल्का नीला, गाढ़ा नीला, जामुनी, गुलाबी, नारंगी, पीला या भूरा भी हो सकता है। भारतीय खाने में और चिकित्सा में हाज़मे के लिए इस्तेमाल होने वाला काला नमक भी एक प्रकार का सेंधा नमक होता है।

## नाम की उत्पत्ति
ऐतिहासिक रूप से पूरे उत्तर भारतीय उपमहाद्वीप में यह नमक सिंध, पश्चिमी पंजाब के सिन्धु नदी के साथ लगे हुए हिस्सों और ख़ैबर-पख़्तूनख़्वा के कोहाट ज़िले से आया करता था जो अब पाकिस्तान में हैं और जहाँ यह ज़मीन में मिलता है। 'सेंधा नमक' और 'सैन्धव नमक' का मतलब है 'सिंध या सिन्धु के इलाक़े से आया हुआ'। पश्चिमोत्तरी पंजाब में नमक कोह (यानि नमक पर्वत) नाम की मशहूर पहाड़ी श्रृंखला है जहाँ से यह नमक मिलता है और इसी इलाक़े में प्रसिद्ध खेवड़ा नमक खान है। इस नमक को 'लाहौरी नमक' भी कहा जाता है क्योंकि यह अक्सर लाहौर से होता हुआ पूरे उत्तर भारत में बेचा जाता था। आयुर्वेद में इसको स्वास्थ्य रक्षक कहा जाता है, दैनंदिन भोजन में इसका प्रयोग कई शारीरिक व्याधियों के निवारण में सहयोगी माना गया है। उच्च रक्तचाप नियंत्रित रखने में इसका प्रयोग विपरीत असर नहीं डालता। 

## इन्हें भी देखें

सेंधा नमक को खाने में अपनाइये और रखिये बीमारियों को दूर। 10 UNBELIEVABLE BENEFITS OF EATING ROCK SALT IN HINDI
* नमक कोह
* खेवड़ा नमक खान
* साधारण नमक
* हिमालियाई नमक

## सन्दर्भ


श्रेणी:नमक
श्रेणी:खनिज
श्रेणी:भारतीय खाना
अधिनियम

**अधिनियम** केन्द्र में संसद या राज्य में विधानसभा द्वारा पारित किसी विधान को कहते हैं। जब संसद या विधानसभा में किसी विषय को प्रस्तावित करते हैं तो उसे विधेयक या *[[विधेयक|बिल]]* कहते हैं। संसद या विधानसभा की सर्वसम्मति या सर्वाधिक मतों से पारित होने के बाद उस बिल या विधेयक को अधिनियम का दर्जा मिल जाता है।

विधान के कई उद्देश्य हो सकते हैं: विनियमित करना, प्राधिकृत करना, उल्लिखित करना, प्रदान करना (धन), मंजूरी देना, अनुदान देना, घोषित करना या प्रतिबंधित करना। यह किसी गैर-विधायी अधिनियम के विपरीत हो सकता है जिसमें विधायी अधिनियम के तहत एक कार्यकारी या प्रशासनिक निकाय द्वारा या एक विधायी अधिनियम को लागू करने के लिए अपनाया जाता है।

## इन्हें भी देखें
*अधिनियमन खंड: अधिनियम का शीर्षक जिसपर लिखा रहता है कि यह विधान किस अधिकार से पारित किया जा रहा है
*विधेयक
*संसदीय प्रस्ताव
*संसदीय प्रक्रिया

## सन्दर्भ

## बाहरी कड़ियाँ
* Most-Viewed Bills on Congress.gov

श्रेणी:विधि
बैटलशिप

***बैटलशिप*** () एक २०१२ में बनी अमेरिकी काल्पनिक विज्ञान पर आधारित नौसेना युद्ध फ़िल्म है जो बच्चों के खेल पर आधारित है जिसका निर्माण हास्ब्रो द्वारा किया गया है। यह वही कंपनी है जिन्होंने *[[ट्राँसफॉर्मर्स|ट्राँसफ़ॉर्मर्स]]* का निर्माण किया था। फ़िल्म को १८ मई २०१२ को रिलीज़ किया गया है।

## पात्र
* टेलर कित्स्च - लेफ्टिनेंट एलेक्स हॉपर
* एलेक्स्जैंदर स्कार्स्गार्ड - स्टोन हॉपर
* ब्रूकलिन डेकर - समांथा शेन
* रिहाना - पेटी ऑफिसर कोरा राईकिस
* लियाम नीसन - एडमिरल शेन
* तन्दानोबू असनो - नगाता
* पिटर मैक्निकोल - सुरक्षा सचिव
* जोश पेंस - चीफ़ मूर
* स्टीफन बिशप - ओओडी टेलर

## सन्दर्भ

## बाहरी कड़ियाँ
* अधिकृत वेबसाइट
*
हास्ब्रो

**हास्ब्रो** () अमेरिका की एक अंतर्राष्ट्रीय खिलौने और बोर्डगेम उत्पादन कंपनी है। यह विश्व की सबसे बड़ी खिलोने बनाने वाली कंपनियों में से एक है। इसका मुख्यालय पौटकट, र्होडी आइलैंड, अमेरिका में स्थित है। इसके अधिकतर उत्पादन पूर्वी एशिया में किए जाते हैं।

## खिलौने व गेम
;खिलौने
* एक्शन मैन
* बैटल बिस्ट्स
* बेब्लेड
* हमातारो
* कैबेज पैच किड्स
* इज़ी-बेक ओवन
* फाररियल फ्रेंड्स
* जी. आई. जो
* सिसमे स्ट्रीट
* जेम
* जुरासिक पार्क
* करे ओ
* लिंकन लोग्स
* लाइट-ब्राईट
* लिटलेस्ट पेट शॉप
* पॉकेमोन
* स्टार वार्स

;गेम
* *एक्सिस एंड अलैज़*
* *बैटलशिप*
* *कैंडी लैंड*
* *क्रेनियम*
* *क्लू*
* *डिप्लोमेसी*
* *मोनोपॉली*
* *ओइजा बोर्ड*
* *स्क्रेबल*

## फ़िल्में
* *क्लू* (१९८५)
* *[[ट्राँसफॉर्मर्स (फ़िल्म)|ट्राँसफॉर्मर्स]]* (२००७)
* *[[ट्राँसफॉर्मर्स: फौलन का बदला]]* (२००९)
* *जी. आई. जो: द राइज़ ऑफ़ कोबरा* (२००९)
* *[[ट्राँसफॉर्मर्स: चांद का अंधेरा|ट्राँसफॉर्मर्स: चाँद का अँधेरा]]* (२०११)
* *[[बैटलशिप]]* (२०१२)
* *जी. आई. जो: रिटालिएशन* (२०१२)

## सन्दर्भ

श्रेणी:हास्ब्रो
श्रेणी:मीडिया फ्रेंचाइजी
श्रेणी:खिलौना कंपनी
श्रेणी:अमेरिकी कम्पनियाँ
पोठोहार

thumb|240px|अंतरिक्ष से खींची गई तस्वीर में पोठोहार पठार
**पोठोहार** या **पोठवार** ( या , Pothohar या Pothwar) पूर्वोत्तरी पाकिस्तान का एक पठार क्षेत्र है जो उत्तरी पंजाब और पाकिस्तान कब्जे वाला कश्मीर में विस्तृत है। यह सिंध सागर दोआब में स्थित है, जो पूर्व में झेलम नदी से पश्चिम में सिन्धु नदी के बीच का इलाका है। इसे उत्तर में काला चिट्टा और मारगल्ला पर्वत शृंखलाएँ है और दक्षिण में नमक कोह शृंखला है। नमक कोह का १,५२२ मीटर ऊँचा सकेसर पर्वत (, Sakesar) इसका सबसे ऊँचा पहाड़ है। यहाँ के लोग पंजाबी भाषा की पोठवारी और हिन्दको उपभाषाएँ बोलते हैं और कुछ लोग पश्तो भी बोलते हैं।

पोठोहार बहुत से पंजाबी हिन्दू और सिखों की भी पूर्वजभूमि है, मसलन 'अरोड़ा' का पारिवारिक नाम रखने वाले अक्सर मूल-रूप से पोठोहारी होते हैं। इस क्षेत्र में बहुत से मशहूर हिन्दू धार्मिक स्थल हैं, जिनमें शिवजी का प्रसिद्ध कटासराज मंदिर शामिल है। कहा जाता है कि सति कि मृत्यु पर जब शिव रोये तो उनके अश्रुओं का एक ताल राजस्थान में पुष्कर में बना और दूसरा पोठोहार में कटासराज में। कहा जाता है कि पांडव भी अपने अज्ञातवास के दौरान पोठोहार में रहे थे और युधिष्ठिर ने जिस ताल पर यक्ष प्रश्नों का उत्तर दिया था वह ताल भी इसी क्षेत्र में था।

## पोठोहार के नज़ारे

File:Pothohar.jpg|पोठोहार पठार का एक दृश्य
File:Pharwala Fort.JPG|फरवाला क़िला
File:Pool at Katas.jpg|कटासराज हिन्दू मंदिर के तालाब का दृश्य


## इन्हें भी देखें
* पोठोहारी भाषा
* नमक कोह
* झेलम नदी
* सिन्धु नदी

## सन्दर्भ

श्रेणी:पोठोहार
श्रेणी:पंजाब (पाकिस्तान)
श्रेणी:विश्व के प्रमुख पठार
श्रेणी:पाकिस्तान के पठार
श्रेणी:पाकिस्तान का भूगोल
श्रेणी:हिन्दू तीर्थ स्थल
श्रेणी:पाकिस्तान प्रशासित कश्मीर
श्री भवानंद महाविद्यालय पुनर्जी जहानागंज आजमगढ़

***'श्री भवानन्द संस्कृत महाविद्यालय*** Shri Bhavanand Sanskrit Mahavidyalaya 

    https://web.archive.org/web/20160305003025/http://www.sbsmv.in/> सन 1970 ई० स्थापित हुआ |  
    यह महाविद्यालय आजमगढ़ (https://web.archive.org/web/20100729123649/http://azamgarh.nic.in/(Azamgarh) जिला से 18 (अट्ठारह) किलोमीटर दूर जहानगंज ब्लाक के पुनर्जी गाँव में स्थित है | 
    इस  संस्था के संस्थापक प्राचार्य **श्री राजेंद्र पाण्डेय** (Rajendra Pandey) हैं | 
    यहाँ प्राइमरी से लेकर आचार्य तक की शिक्षा प्रदान की जाती है | यह महाविद्यालय **सम्पूर्णानन्द संस्कृत विश्वविद्यालय' ''https://web.archive.org/web/20101219103716/http://ssvv.up.nic.in/ से स्थायी मान्यता प्राप्त है एवं संबद्ध है | 
    यहाँ **बी.एड (शिक्षा शास्त्री)''' का भी प्रशिक्षण दिया जाता है | इस महाविद्यालय की शिक्षा व्यवस्था सहशैक्षिक है | इस महाविद्यालय को UGC https://web.archive.org/web/20120229140123/http://www.ugc.ac.in/studyindia/inst/manonmaniam.html से भी वित्तीय सहायता मिलती है |
नमक कोह

thumb|240px|मियाँवाली ज़िले में नमक कोह का नज़ारा
[thumb|240px|नमक कोह के दुसरे सबसे ऊँचे पहाड़, [टिल्ला जोगियाँ (यानि 'योगियों का टीला') पर हिन्दू मंदिर]]
**नमक कोह** या **नमक सार** या **नमक पर्वत** (, सिलसिला कोह-ए-नमक; Salt Range, सॉल्ट रेन्ज) पाकिस्तान के पंजाब प्रान्त के उत्तरी भाग में स्थित एक पर्वत शृंखला है। यह पहाड़ झेलम नदी से सिन्धु नदी तक, यानि सिंध-सागर दोआब कहलाने वाले क्षेत्र में, फैले हुए हैं। नमक कोह के पहाड़ों में सेंधे नमक के बहुत से भण्डार क़ैद हैं, जिनसे इस शृंखला का नाम पड़ा है। नमक कोह का सबसे ऊँचा पहाड़ १,५२२ मीटर ऊँचा सकेसर पर्वत (, Sakesar) और दूसरा सबसे ऊँचा पहाड़ ९७५ मीटर ऊँचा टिल्ला जोगियाँ (, Tilla Jogian) है। यहाँ खबिक्की झील (, Khabikki Lake) और ऊछाली झील (, Uchhalli Lake) जैसे सरोवर और सून सकेसर जैसी सुन्दर वादियाँ भी हैं जो हर साल पर्यटकों को सैर करने के लिए खेंचती हैं। इन पहाड़ियों में बहुत सी नमक की खाने भी हैं जिनसे नमक खोदकर निकाला जाता है। इन खानों में खेवड़ा नमक खान मशहूर है लेकिन वरचा, कालाबाग़ और मायो की खाने भी जानीमानी हैं। यहाँ का नमक हज़ारों सालों से पूरे उत्तरी भारतीय उपमहाद्वीप में भेजा जाता रहा है और इसका ज़िक्र राजा हर्षवर्धन के काल में आए चीनी धर्मयात्री ह्वेन त्सांग ने भी अपनी लिखाईयों में किया था।

## हिन्दू धार्मिक महत्व
ऐतिहासिक रूप से माना जाता है कि अपने देश-निकाले के दिनों में महाभारत के पांडवों ने यहीं शरण ली थी। इन पहाड़ियों में बहुत-से बड़े-छोटे क़िलों और हिन्दू मंदिरों के खँडहर हैं जो छठी सदी ईसवी के बाद हिन्दू शाही ज़माने में बनने शरू हुए और इस क्षेत्र के इस्लाम के आगमन से पूर्व की कहानी बताते हैं। यह मंदिर कश्मीरी शैली के माने जाते हैं और कश्मीर से बाहर इस तरह के मंदिर सिर्फ़ यहीं दिखते हैं। इनमें नमक कोह की उत्तरी ढलान पर स्थित कटासराज मन्दिर प्रसिद्ध हुआ करते थे। हिन्दू-मान्यता के अनुसार सति की मृत्यु पर शिव जब रोये तो उनके अश्रुओं से एक ताल राजस्थान में पुष्कर में बना और दूसरा नमक कोह में कटासराज में। नमक कोह शृंखला के दुसरे सबसे ऊँचे पहाड़, टिल्ला जोगियाँ, के नाम का अर्थ पंजाबी भाषा में 'योगियों का टीला' है। इसकी ऊँचाई के कारण श्रद्धालु इस पर चढ़ा करते थे और योगी अक्सर यहाँ अपना डेरा लगते थे क्योंकि यहाँ सुबह के वक़्त सूरज की किरणें सबसे पहले पड़ती हैं। इसके महत्व के कारण सम्राट अकबर भी एक दफ़ा इसका दौरा करने आए थे।

## इन्हें भी देखें
* टिल्ला जोगियाँ
* झेलम ज़िला
* खेवड़ा नमक खान
* सेंधा नमक

## सन्दर्भ


श्रेणी:पंजाब (पाकिस्तान)
श्रेणी:हिन्दू तीर्थ स्थल
श्रेणी:पाकिस्तान के पर्वत
श्रेणी:पाकिस्तान की पर्वतमालाएँ
वान्केल इंजन

[thumb|ड्यूश संग्रहालय, [म्यूनिख जर्मनी में रखा एक वान्केल इंजन]]
**वान्केल इंजन** एक प्रकार का आंतरिक दहन इंजन है, जो दबाव को घूर्णन गति में परिवर्तित करने के लिए प्रत्यागमनी पिस्टन के बजाय उत्केंद्रक शैफ्ट डिजाइन का प्रयोग करता है। वान्केल इंजन का दहन कक्ष, अंडाकार समान बहि:त्रिज्याज (epitrochoid) आकार का होता है। इसके घूर्णक का आकार Reuleaux त्रिभुज के समान होता है, पर इसकी भुजाएँ थोड़ी सीधी होतीं हैं। वान्केल इंजन में चतुर्घात चक्र दहन कक्ष के अन्दर के हिस्से और घूर्णक के बीच चलता है।

इस इंजन का आविष्कार एक जर्मन वैज्ञानिक फेलिक्स वान्केल ने किया था। वान्केल ने १९२९ में इंजन के किये पहला पेटेंट प्राप्त किया और १९५७ में इसका पहला कार्यकारी आदिप्ररूप तैयार कर लिया।

संहत डिजाइन के कारण वान्केल शैफ्ट इंजन, विविध प्रकार के वाहनों और उपकरणों जैसे मोटरवाहन,मोटरसाइकल, सांकल आरा, सहायक शक्ति ईकाई आदि में उपयोग किये जातें हैं।

## कार्यविधि
left|frame|वान्केल चक्र. "A" घूर्णक के एक शीर्ष को चिह्नित करता है। "B" उत्केंद्रक शैफ्ट को और सफ़ेद हिस्सा उत्केंद्रक शैफ्ट के गोल पालि को चिह्नित करता है। घूर्णक के एक बार गोल पालि में घूमने पर या उत्केंद्रक शैफ्ट की एक कक्षीय परिक्रमा करने पर, शैफ्ट तीन बार घूमती है।
वान्केल इंजन में एक विशेष ऑटो चक्र के चार घात एक तीन तरफा सममित घूर्णक और उसके अंडाकार कक्ष के बीच के स्थान में होते हैं। वान्केल चक्र का विस्तार घात ऑटो चक्र से ज्यादा लंबा होता है। एक मूल एकल रोटर वान्केल इंजन में, Reuleaux त्रिभुज के समान आकार वाला घूर्णक होता है, पर इसकी भुजाएँ थोड़ी सीधी होती हैं, जो अंडाकार समान बहि:त्रिज्याज (epitrochoid) आकार वाले कक्ष से घिरा हुआ होता है। ज्यामितीय दहन कक्ष के आयतन को न्यूनतम रखने और संपीड़न अनुपात को अधिकतम रखने के कारण घूर्णक का सैद्धांतिक आकार निश्चित कोनों के बीच इस प्रकार का है। घूर्णक के किसी भी दो शीर्षों को जोड़ने वाले सममित वक्र को आंतरिक दहन कक्ष के आकार की दिशा में इस सीमा तक बढ़ाया गया है कि वक्र घूमते समय किसी भी कोण पर दहन कक्ष को छुए नहीं। (एक चाप इस अनुकूलन समस्या का समाधान नहीं है)

केंद्रीय ड्राइव शैफ्ट, जिसे उत्केंद्रक शैफ्ट भी कहते हैं, घूर्णक के केंद्र से गुजरती है और स्थिर बियरिंग्स द्वारा सधी होती है। घूर्णक, उत्केंद्रक शैफ्ट (क्रैंक शैफ्ट के सदृश) से जुड़े हुए eccentrics (क्रैंक के सदृश) पर चलता है। घूर्णक eccentrics पर घूर्णन के साथ ही उत्केंद्रक शैफ्ट की कक्षीय परिक्रमा भी करता है। घूर्णक के किनारों पर लगी संमुद्र (सील) कक्ष की परिधि को सील करके, तीन चलायमान दहन कक्षों में विभाजित कर देती है। अपनी ही धुरी पर प्रत्येक घूर्णक का घूर्णन और इसका नियंत्रण, सिंक्रनाइजिंग गियर की एक जोड़ी के द्वारा होता है। एक स्थिर गियर जो घूर्णक कक्ष के एक ओर आरोहित होता है, घूर्णक से जुड़े हुए वलय गियर को संलग्न करता है और यह सुनिश्चित करता है कि घूर्णक, उत्केंद्रक शैफ्ट के घूमने का सिर्फ एक तिहाई ही घूमे। सिंक्रनाइजिंग गियर के माध्यम से इंजन की शक्ति का संचरण नहीं होता। रोटर पर गैस के दबाव का बल सीधे उत्केंद्रक के केन्द्र में जाता है, जो की निर्गम शैफ्ट का ही हिस्सा है।

## इन्हें भी देखें
* भाप इंजन
* स्टर्लिंग इंजन थथथ

## सन्दर्भ

## बाहरी कड़ियाँ
* ज्ञान- विज्ञान एन्साइक्लोपीडिया संचार-परिवहन

श्रेणी:यान्त्रिकी
श्रेणी:इंजन
श्रेणी:इंजन ईंधन प्रणाली प्रौद्योगिकी
उत्पादक मूल्य सूचकांक

एक **उत्पादक मूल्य सूचकांक** (पीपीआई) एक मूल्य सूचकांक है जो घरेलू उत्पादकों द्वारा उनके उत्पादन के लिए प्राप्त कीमतों में औसत परिवर्तन को मापता है। खर्च के हिस्से के रूप में निर्मित वस्तुओं में लगातार गिरावट से इसका महत्त्व कम हो रहा है।

## संबंधित उपाय

कई देश जो अब उत्पादक मूल्य सूचकांक की रिपोर्ट करते हैं, पहले थोक मूल्य सूचकांक की सूचना देते थे।

## दुनिया भर में पीपीआई

### संयुक्त राज्य अमेरिका

अमेरिका में, PPI को 1978 तक थोक मूल्य सूचकांक या WPI के रूप में जाना जाता था। PPI श्रम सांख्यिकी ब्यूरो द्वारा प्रकाशित सांख्यिकीय डेटा की सबसे पुरानी निरंतर प्रणालियों में से एक है, साथ ही सबसे पुराने आर्थिक समय में से एक है। संघीय सरकार द्वारा संकलित शृंखला। सूचकांक की उत्पत्ति 1891 के अमेरिकी सीनेट के प्रस्ताव में पाई जा सकती है, जो वित्त पर सीनेट समिति को "आयात और निर्यात, वृद्धि, विकास, उत्पादन और कृषि और विनिर्मित वस्तुओं की कीमतों पर टैरिफ कानूनों के प्रभावों की जांच करने के लिए अधिकृत करती है। देश और विदेश में"।

### भारत

भारतीय थोक मूल्य सूचकांक (WPI) पहली बार 1902 में प्रकाशित हुआ था, और अब यह CPI का उपयोग करता है। पीपीआई अभी तक भारत में तैयार नहीं किया गया है।थोक मूल्य सूचकांक’ को ‘उत्पादक मूल्य सूचकांक’ में बदलने की तैयारी कर रहा है। 

## यह सभी देखें
* उपभोक्ता मूल्य सूचकांक
* मुद्रा स्फ़ीति
* प्रतिस्थापन

## बाहरी कड़ियाँ
* उत्पादक मूल्य सूचकांक - डेटा - आर्थिक संकेतक
* चीन के उत्पादक मूल्य सूचकांक में गिरावट
* आईएमएफ पीपीआई मैनुअल
* यूनाइटेड स्टेट्स पीपीआई होमपेज
* यूएस पीपीआई आंकड़े प्राप्त करें
* ऐतिहासिक पीपीआई रिलीज
* फ्रेंच पीपीआई रचना और विकास 

## सन्दर्भ
आर्थिक मंदी

जब अंतर्राष्ट्रीय स्तर पर वस्तुओ और सेवाओ के उत्पादन में निरन्तर गिरावट हो रही हो और सकल घरेलू उत्पाद कम से कम तीन महीने डाउन ग्रोथ में हो तो इस स्थिति को विश्व **आर्थिक मन्दी** कहते हैं।
सन् 1929 में शुरुआती आर्थिक मंदी आधुनिक विश्व के आर्थिक इतिहास में सर्वाधिक गंभीर उथल पुथल में से एक थी

## इन्हें भी देखें
*आर्थिक शिथिलता (recession)
*महामन्दी या भीषण मन्दी (द ग्रेट डिप्रेशन) 
श्रेणी:आर्थिक नियोजन
मेरिनर ४

श्रेणी:अमेरिका के मंगल अभियानों की सूची
सकेसर

**सकेसर** (, Sakesar) पाकिस्तान के पंजाब प्रान्त के मध्य भाग में सून वादी के छोर पर स्थित एक १,५२२ मीटर ऊँचा पहाड़ है। यह नमक कोह पर्वतमाला का सबसे ऊँचा पहाड़ भी है। क्योंकि यह आसपास के सभी इलाक़ों से ऊँचा है इसलिए यहाँ पाकिस्तान टेलिविज़न ने एक प्रसारण स्तंभ लगाया हुआ है और १९५० के दशक में पाकिस्तानी वायु सेना ने भी आते-जाते विमानों पर निगरानी रखने के लिए यहाँ एक रेडार लगाया था। यहाँ गर्मियों में मौसम अच्छा होने की वजह से बीते दिनों में तीन ज़िलों - अटक (जिसे तब कैमलपुर कहते थे), मियाँवाली और सरगोधा - के सहायक कमिश्नर इसे अपना ग्रीष्मकालीन कार्यालय बनाते थे।

## इन्हें भी देखें
* नमक कोह
* सून वादी
* पोठोहार

## सन्दर्भ


श्रेणी:पंजाब (पाकिस्तान)
श्रेणी:पोठोहार
श्रेणी:पर्वत
श्रेणी:एक हज़ारी